phoneee/thai-legal-corpus huggingface dataset:
กฎกระทรวงกฎกระทรวงฉบับที่๔ (พ.ศ. ๒๕๒๙)ออกตามความในพระราชบัญญัติการทำงานของคนต่างด้าวพ.ศ.๒๕๒๑------------ อาศัยอำนาจตามความในมาตรา๑๖ และมาตรา ๔๗ แห่งพระราชบัญญัติการทำงานของคนต่างด้าว พ.ศ. ๒๕๒๑รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ ให้เพิ่มความต่อไปนี้เป็นวรรคสองของข้อ๒ แห่งกฎกระทรวง (พ.ศ. ๒๕๒๒) ออกตามความในพระราชบัญญัติการทำงานของคนต่างด้าว พ.ศ.๒๕๒๑ ถ้าการขอรับใบอนุญาตทำงานการขอต่ออายุใบอนุญาตทำงาน และการขอรับใบแทนใบอนุญาตทำงานเป็นการขอของคนต่างด้าวซึ่งจะทำงานหรือทำงานในสำนักงานผู้แทนของนิติบุคคลต่างประเทศในธุรกิจการค้าระหว่างประเทศตามบัญชีค. หมวด ๓ (๑) แห่งประกาศของคณะปฏิวัติ ฉบับที่ ๒๘๑ ลงวันที่ ๒๔ พฤศจิกายน พ.ศ.๒๕๑๕ ให้ยื่นคำขอ ณ กองทะเบียนธุรกิจ กรมทะเบียนการค้า กระทรวงพาณิชย์' ให้ไว้ ณ วันที่ ๔ มิถุนายน พ.ศ. ๒๕๒๙ พลเอกสิทธิ จิรโรจน์ รัฐมนตรีว่าการกระทรวงมหาดไทย+------------------------------------------------------------------------------------------------------+หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากการตั้งสำนักงานผู้แทนนิติบุคคลต่างประเทศในธุรกิจการค้าระหว่างประเทศต้องปฏิบัติตามกฎหมายหลายฉบับและต้องดำเนินการหลายขั้นตอนด้วยกัน คือการขออนุญาตประกอบธุรกิจตามประกาศของคณะปฏิวัติ ฉบับที่ ๒๘๑ ลงวันที่ ๒๔ พฤศจิกายนพ.ศ. ๒๕๑๕และการขออนุญาตทำงานของคนต่างด้าวในสำนักงานดังกล่าวตามกฎหมายว่าด้วยการทำงานของคนต่างด้าวต้องยื่นคำขออนุญาตต่อหน่วยงานถึง ๒ แห่ง คือ กรมทะเบียนการค้ากระทรวงพาณิชย์และกรมแรงงาน กระทรวงมหาดไทย สมควรลดขั้นตอนในการขออนุญาตทั้งในเรื่องการประกอบธุรกิจและเรื่องการทำงานให้มารวมอยู่ที่กรมทะเบียนการค้าเพียงแห่งเดียวเพื่ออำนวยความสะดวกแก่คนต่างด้าวในการตั้งและดำเนินกิจการสำนักงานผู้แทนของนิติบุคคลต่างประเทศในธุรกิจการค้าระหว่างประเทศดังกล่าวจึงจำเป็นต้องออกกฎกระทรวงนี้[รก.๒๕๒๙/๑๐๑/๗พ/๑๖ มิถุนายน ๒๕๒๙]ภัทรวีร์/ปรับปรุง๒๙ พฤศจิกายน ๒๕๖๐
พระราชกฤษฎีกาพระราชกฤษฎีกาให้ใช้พระราชบัญญัติควบคุมการก่อสร้างอาคารพุทธศักราช๒๔๗๙ในเขตเทศบาลตำบลวารินชำราบจังหวัดอุบลราชธานีพ.ศ.๒๔๙๘ ภูมิพลอดุลยเดชป.ร.ให้ไว้ณ วันที่ ๒๕ ตุลาคม พ.ศ. ๒๔๙๘เป็นปีที่๑๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรให้ใช้พระราชบัญญัติควบคุมการก่อสร้างอาคารพุทธศักราช ๒๔๗๙ ในเขตเทศบาลตำบลวารินชำราบ จังหวัดอุบลราชธานีอาศัยอำนาจตามความในมาตรา ๙๕ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช ๒๔๙๕และมาตรา ๒ แห่งพระราชบัญญัติควบคุมการก่อสร้างอาคาร พุทธศักราช ๒๔๗๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมการก่อสร้างอาคารพุทธศักราช ๒๔๗๙ ในเขตเทศบาลตำบลวารินชำราบ จังหวัดอุบลราชธานี พ.ศ. ๒๔๙๘มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ใช้พระราชบัญญัติควบคุมการก่อสร้างอาคาร พุทธศักราช ๒๔๗๙ในเขตเทศบาลตำบลวารินชำราบ จังหวัดอุบลราชธานีมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพลป. พิบูลสงครามนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากสภาพจังหวัดอุบลราชธานีกำลังขยายตัวทั้งในทางการก่อสร้างอาคารและการผังเมืองกระทรวงมหาดไทยเห็นสมควรจะควบคุมการก่อสร้างอาคารต่าง ๆ ในเขตเทศบาลตำบลวารินชำราบจังหวัดอุบลราชธานี เพื่อประโยชน์ในความมั่นคงแข็งแรง การอนามัย การสุขาภิบาลการป้องกันอัคคีภัย และการผังเมืองให้เป็นระเบียบเรียบร้อยเสียแต่บัดนี้โดยประกาศพระราชกฤษฎีกาให้ใช้พระราชบัญญัติควบคุมการก่อสร้างอาคาร พุทธศักราช ๒๔๗๙ในเขตเทศบาลตำบลวารินชำราบ จังหวัดอุบลราชธานี ตามความในมาตรา ๒แห่งพระราชบัญญัติควบคุมการก่อสร้างอาคาร พุทธศักราช ๒๔๗๙ฐิติพงษ์/พิมพ์๒พฤษภาคม ๒๕๕๑รัศม์วรรณวลัย/ตรวจ๖พฤษภาคม ๒๕๕๑[๑]ราชกิจจานุเบกษา เล่ม ๗๒/ตอนที่ ๘๕/หน้า ๑๕๕๓/๑ พฤศจิกายน ๒๔๙๘
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๔๓/๒๕๕๕)[๑] อาศัยอำนาจตามความในมาตรา ๘ (๑) วรรคสามแห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔และโดยอนุมัติรัฐมนตรีว่าการกระทรวงการคลังเป็นหลักการตามหนังสือสำนักงานเศรษฐกิจการคลัง ที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖อธิบดีกรมสรรพสามิตออกประกาศไว้ ดังต่อไปนี้ข้อ ๑ ให้ยกเลิกประกาศกรมสรรพสามิตเรื่อง กำหนดมูลค่าน้ำมันเตาที่ผลิตในราชอาณาจักร เพื่อถือเป็นเกณฑ์ในการคำนวณภาษี(ฉบับที่ ๔๒/๒๕๕๕) ลงวันที่ ๙ ตุลาคม ๒๕๕๕ข้อ ๒ กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษีไว้ดังต่อไปนี้(๑)น้ำมันเตาชนิดที่ ๑ ลิตรละ ๒๒.๖๔๕๖ บาท(๒)น้ำมันเตาชนิดที่ ๒ ลิตรละ ๒๑.๖๓๐๓ บาท(๓)น้ำมันเตาชนิดที่ ๓ ลิตรละ ๒๑.๐๕๒๔ บาท(๔)น้ำมันเตาชนิดที่ ๔ ลิตรละ ๒๐.๕๗๘๒ บาท(๕)น้ำมันเตาชนิดที่ ๕ ลิตรละ ๑๙.๕๓๙๖ บาททั้งนี้ ตั้งแต่วันที่ ๒๒ ตุลาคม ๒๕๕๕ เป็นต้นไปประกาศณ วันที่ ๑๗ ตุลาคม พ.ศ. ๒๕๕๕สมณีย์มงคลโภชน์รองอธิบดีปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๒ ธันวาคม๒๕๕๕ชาญ/ผู้ตรวจ๑๒ ธันวาคม๒๕๕๕[๑] ราชกิจจานุเบกษาเล่ม ๑๒๙/ตอนที่ ๑๓๘ ง/หน้า ๑๑๒/๖ ธันวาคม ๒๕๕๕
ประกาศกระทรวงอุตสาหกรรมฉบับที่ 4182 (พ.ศ. 2553)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมวิธีทดสอบสิ่งทอ เล่ม 10 ความกว้างของผ้าทอหรือผ้าถักและกําหนดมาตรฐานผลิตภัณฑ์อุตสาหกรรมวิธีทดสอบสิ่งทอ เล่ม 10 ความกว้างของผ้า-------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม วิธีทดสอบสิ่งทอ เล่ม 10 ความกว้างของผ้าทอหรือผ้าถัก มาตรฐานเลขที่ มอก. 121 เล่ม 10 - 2518 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 194 (พ.ศ. 2518) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม วิธีทดสอบสิ่งทอ เล่ม 10 ความกว้างของผ้าทอหรือผ้าถัก ลงวันที่ 29 ธันวาคม 2518 และออกประกาศกําหนดมาตรฐานผลิตภัณฑ์อุตสาหกรรม วิธีทดสอบสิ่งทอ เล่ม 10 ความกว้างของผ้า มาตรฐานเลขที่ มอก. 121 เล่ม 10 - 2553 ขึ้นใหม่ ดังมีรายการละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 23 มีนาคม พ.ศ. 2553 ชาญชัย ชัยรุ่งเรืองรัฐมนตรีว่าการกระทรวงอุตสาหกรรม
ประกาศคณะกรรมการกํากับตลาดทุนที่ ทธ. 42/2556เรื่อง การแต่งตั้งให้บุคคลอื่นเป็นผู้ให้บริการในนามของผู้ประกอบธุรกิจ หรือเป็นตัวแทนการตลาดของผู้จัดการเงินทุนสัญญาซื้อขายล่วงหน้า อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 100 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 มาตรา 44 มาตรา 45 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ในประกาศนี้"ผู้ประกอบธุรกิจ" หมายความว่า (1) บริษัทหลักทรัพย์ประเภทการเป็นนายหน้าซื้อขายหลักทรัพย์ และการค้าหลักทรัพย์ ซึ่งมิได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน(2) ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า(3) ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นผู้ค้าสัญญาซื้อขายล่วงหน้า"ผู้จัดการเงินทุนสัญญาซื้อขายล่วงหน้า" หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า หรือผู้ได้รับการจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า"ผู้ให้บริการ" หมายความว่า ผู้ให้บริการเกี่ยวกับการวิเคราะห์หรือแนะนําการลงทุนในนามของผู้ประกอบธุรกิจ"ตัวแทนการตลาด" หมายความว่า บุคคลซึ่งผู้จัดการเงินทุนสัญญาซื้อขายล่วงหน้าแต่งตั้งให้เป็นตัวแทนในการชักชวนผู้ลงทุนให้เข้าทําสัญญากับผู้จัดการเงินทุนสัญญาซื้อขายล่วงหน้า เพื่อให้ผู้จัดการเงินทุนสัญญาซื้อขายล่วงหน้าจัดการลงทุนในสัญญาซื้อขายล่วงหน้าให้ โดยในการชักชวนได้มีการวางแผนการลงทุนให้แก่ผู้ลงทุนด้วยข้อ ๒ ในการวิเคราะห์หรือแนะนําการลงทุนแก่ลูกค้า ผู้ประกอบธุรกิจอาจแต่งตั้งผู้ให้บริการเป็นตัวแทนเพื่อทําหน้าที่ในนามของผู้ประกอบธุรกิจได้ โดยต้องพิจารณาด้วยความระมัดระวังในการคัดเลือกผู้ให้บริการที่มีคุณสมบัติเหมาะสมที่จะดําเนินการตามที่ได้รับแต่งตั้ง และต้องดูแลให้ผู้ให้บริการดังกล่าวดําเนินงานให้เป็นไปตามกฎหมาย กฎเกณฑ์ และระเบียบวิธีปฏิบัติที่เกี่ยวข้อง ทั้งนี้ ตามหลักเกณฑ์ที่สํานักงานประกาศกําหนดข้อ ๓ ในการแต่งตั้งให้บุคคลใดเป็นตัวแทนการตลาดของผู้จัดการเงินทุนสัญญาซื้อขายล่วงหน้า บุคคลดังกล่าวต้องได้รับความเห็นชอบจากสํานักงาน ทั้งนี้ ตามหลักเกณฑ์ที่สํานักงานประกาศกําหนด ผู้จัดการเงินทุนสัญญาซื้อขายล่วงหน้าต้องพิจารณาด้วยความระมัดระวังในการคัดเลือกบุคคลที่มีคุณสมบัติเหมาะสมที่จะดําเนินการตามวรรคหนึ่ง และต้องดูแลให้บุคคลดังกล่าวดําเนินงานให้เป็นไปตามกฎหมาย กฎเกณฑ์ และระเบียบวิธีปฏิบัติที่เกี่ยวข้องด้วยข้อ ๔ ประกาศนี้ให้ใช้บังคับตั้งแต่วันที่ 1 เมษายน พ.ศ. 2557 เป็นต้นไปผู้มีอํานาจลงนาม - ประกาศ ณ วันที่ 2 ตุลาคม พ.ศ. 2556 (นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน
คำพิพากษาศาลฎีกาที่ 668/2467หลักกฎหมาย: ยึดทรัพย์ ขายทรัพย์ระหว่างความจำเลยเปนคนขายไม้ถูกฟ้อง ระหว่างความได้ขายไม้ไปโดยเปิดเผย แม้ราคาจะถูกไปบ้างเล็กน้อย แต่ไม่ถูกจนเกินไปเช่นนี้ ตัดสินว่าเปนการซื้อขายใช้ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 668/2467นายแฉ่ง นายไท้เชงโจทก์นายเหียมล.นายเที่ยงผู้ร้องขัดทรัพย์ ป.วิ.พ. ยึดทรัพย์ ขายทรัพย์ระหว่างความจำเลยเปนคนขายไม้ถูกฟ้อง ระหว่างความได้ขายไม้ไปโดยเปิดเผย แม้ราคาจะถูกไปบ้างเล็กน้อย แต่ไม่ถูกจนเกินไปเช่นนี้ ตัดสินว่าเปนการซื้อขายใช้ได้(หริศ-นรเนติ-พิพาก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: จำเลยเปนคนขายไม้ถูกฟ้อง ระหว่างความได้ขายไม้ไปโดยเปิดเผย แม้ราคาจะถูกไปบ้างเล็กน้อย แต่ไม่ถูกจนเกินไปเช่นนี้ ตัดสินว่าเปนการซื้อขายใช้ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 668/2467นายแฉ่ง นายไท้เชงโจทก์นายเหียมล.นายเที่ยงผู้ร้องขัดทรัพย์ ป.วิ.พ. ยึดทรัพย์ ขายทรัพย์ระหว่างความจำเลยเปนคนขายไม้ถูกฟ้อง ระหว่างความได้ขายไม้ไปโดยเปิดเผย แม้ราคาจะถูกไปบ้างเล็กน้อย แต่ไม่ถูกจนเกินไปเช่นนี้ ตัดสินว่าเปนการซื้อขายใช้ได้(หริศ-นรเนติ-พิพาก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาพระราชกฤษฎีกาให้ใช้พระราชบัญญัติควบคุมการก่อสร้างอาคารพุทธศักราช๒๔๗๙ ในเขตเทศบาลเมืองระยองจังหวัดระยองพ.ศ. ๒๔๙๖ ภูมิพลอดุลยเดชป.ร.ให้ไว้ณ วันที่ ๓๑ กรกฎาคม พ.ศ. ๒๔๙๖เป็นปีที่๘ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรให้ใช้พระราชบัญญัติควบคุมการก่อสร้างอาคารพุทธศักราช ๒๔๗๙ ในเขตเทศบาลเมืองระยอง จังหวัดระยองอาศัยอำนาจตามความในมาตรา ๙๕ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช ๒๔๙๕และมาตรา ๒ แห่งพระราชบัญญัติควบคุมการก่อสร้างอาคาร พุทธศักราช ๒๔๗๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมการก่อสร้างอาคารพุทธศักราช ๒๔๗๙ ในเขตเทศบาลเมืองระยอง จังหวัดระยอง พ.ศ. ๒๔๙๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ใช้พระราชบัญญัติควบคุมการก่อสร้างอาคาร พุทธศักราช ๒๔๗๙ในเขตเทศบาลเมืองระยอง จังหวัดระยองมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพลป. พิบูลสงครามนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากสภาพจังหวัดระยองกำลังขยายตัวทั้งในทางการก่อสร้างอาคารและการผังเมืองกระทรวงมหาดไทยเห็นสมควรจะควบคุมการก่อสร้างอาคารต่าง ๆ ในเขตเทศบาลเมืองระยองจังหวัดระยอง เพื่อประโยชน์ในความมั่นคงแข็งแรง การอนามัย การสุขาภิบาลการป้องกันอัคคีภัย และการผังเมือง ให้เป็นระเบียบเรียบร้อยเสียแต่บัดนี้โดยประกาศพระราชกฤษฎีกาให้ใช้พระราชบัญญัติควบคุมการก่อสร้างอาคาร พุทธศักราช ๒๔๗๙ในเขตเทศบาลเมืองระยอง จังหวัดระยอง ตามความในมาตรา ๒แห่งพระราชบัญญัติควบคุมการก่อสร้างอาคาร พุทธศักราช ๒๔๗๙ฐิติพงษ์/พิมพ์๓๐เมษายน ๒๕๕๑รัศม์วรรณวลัย/ตรวจ๒พฤษภาคม ๒๕๕๑[๑]ราชกิจจานุเบกษา เล่ม ๗๐/ตอนที่ ๕๔/หน้า ๙๔๓/๑๘ สิงหาคม ๒๔๙๖
ประกาศกระทรวงการคลังประกาศกระทรวงการคลังเรื่องกำหนดลักษณะและชนิดของแสตมป์ยาสูบ (ฉบับที่ ๕๕)พ.ศ. ๒๕๖๐[๑] อาศัยอำนาจตามความในมาตรา๔๑ แห่งพระราชบัญญัติยาสูบ พ.ศ. ๒๕๐๙ รัฐมนตรีว่าการกระทรวงการคลังกำหนดลักษณะและชนิดของแสตมป์ยาสูบไว้ ดังต่อไปนี้ข้อ๑ แสตมป์ยาสูบทำด้วยกระดาษสีขาวและมีกระดาษแผ่นหลังเป็นแบบกลาสซีนเป็นรูปสี่เหลี่ยมผืนผ้า ขนาด ๑.๕ x ๗.๒ เซนติเมตรมีเส้นเป็นกรอบสี่เหลี่ยมโดยรอบ พื้นภายใน พิมพ์เส้นลายน้ำภายในกรอบสี่เหลี่ยมมีลายตาข่ายด้านบนและด้านล่าง ตรงกลางดวงแสตมป์เป็นรูปวงกลม รูปนกวายุภักษ์อยู่กลางด้านบนมีอักษร กระทรวงการคลัง ประเทศไทย ด้านล่างมีอักษร กรมสรรพสามิต ด้านซ้ายและด้านขวาของวงกลมมีเส้นลายประดิษฐ์ พิมพ์ด้วยหมึกสีส้ม ทางชายด้านซ้ายของดวงแสตมป์มีอักษร แสตมป์ยาสูบทางชายด้านขวาของดวงแสตมป์มีอักษร ในประเทศ ลวดลาย รูป และอักษร พิมพ์ด้วยหมึกสีส้มแสตมป์ยาสูบดังกล่าวให้ใช้ปิดบนซองบรรจุยาเส้นยาเคี้ยว ยาเส้นปรุง บุหรี่ซิการ์ และบุหรี่อื่น ขนาดบรรจุไม่เกิน ๓๐ กรัมที่ผลิตขึ้นในประเทศข้อ๒ แสตมป์ยาสูบทำด้วยกระดาษสีขาวและมีกระดาษแผ่นหลังเป็นแบบกลาสซีนเป็นรูปสี่เหลี่ยมผืนผ้า ขนาด ๑.๕ x ๗.๒ เซนติเมตรมีเส้นเป็นกรอบสี่เหลี่ยมโดยรอบ พื้นภายใน พิมพ์เส้นลายน้ำภายในกรอบสี่เหลี่ยมมีลายตาข่ายด้านบนและด้านล่าง ตรงกลางดวงแสตมป์เป็นรูปวงกลม รูปนกวายุภักษ์อยู่กลางด้านบนมีอักษร กระทรวงการคลัง ประเทศไทย ด้านล่างมีอักษร กรมสรรพสามิต ด้านซ้ายและด้านขวาของวงกลมมีเส้นลายประดิษฐ์ พิมพ์ด้วยหมึกสีฟ้า ทางชายด้านซ้ายของดวงแสตมป์ มีอักษร แสตมป์ยาสูบทางชายด้านขวาของดวงแสตมป์มีอักษร ในประเทศ ลวดลาย รูป และอักษร พิมพ์ด้วยหมึกสีฟ้าแสตมป์ยาสูบดังกล่าวให้ใช้ปิดบนซองบรรจุยาเส้นยาเคี้ยว ยาเส้นปรุง บุหรี่ซิการ์ และบุหรี่อื่น ขนาดบรรจุเกิน ๓๐ กรัมที่ผลิตขึ้นในประเทศข้อ๓ ประกาศนี้ให้ใช้บังคับตั้งแต่วันออกประกาศเป็นต้นไปประกาศ ณ วันที่ ๑๓กรกฎาคม พ.ศ. ๒๕๖๐วิสุทธิ์ ศรีสุพรรณรัฐมนตรีช่วยว่าการกระทรวงการคลังปฏิบัติราชการแทนรัฐมนตรีว่าการกระทรวงการคลังปุณิกา/ภวรรณตรี/จัดทำ๖ กันยายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๖๘ ง/หน้า ๑/๓๑ สิงหาคม ๒๕๖๐
คำพิพากษาศาลฎีกาที่ 57987หลักกฎหมาย: ความว่า จำเลยฎีกา คดีมีทางชนะโปรดอนุญาตให้ทุเลาการบังคับไว้ก่อนหมายเหตุ โจทก์แถลงคัดค้าน (อันดับ 96)ศาลชั้นต้นพิพากษาให้จำเลยรื้อถอนสิ่งปลูกสร้างของจำเลยทั้งหมดที่รุกล้ำแนวเขตที่ดินที่แบ่งตามแผนที่พิพาท หากจำเลยไม่ทำการรื้อถอนก็ให้โจทก์ทำการรื้อถอนได้เอง โดยให้จำเลยเป็นผู้ออกค่าใช้จ่ายศาลอุทธรณ์พิพากษาแก้เป็นว่า ให้ยกคำขอของโจทก์ข้อที่ให้โจทก์เป็นผู้รื้อถอนได้เองนั้นเสีย นอกจากที่แก้คงให้เป็นไปตามคำพิพากษาศาลชั้นต้นจำเลยฎีกาพร้อมกับยื่นคำร้องดังกล่าว (อันดับ 94,93)จำเลยได้รับอนุญาตให้ทุเลาการบังคับไว้ในระหว่างอุทธรณ์(อันดับ 79 แผ่นที่ 3)คำสั่งพิเคราะห์แล้ว อนุญาตให้ทุเลาการบังคับระหว่างฎีกา ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1611/2533นางอรุณี วงศ์ไพศาลโจทก์นายวรวิทย์ ศิริวัฒนาโกศลจำเลยนายวรวิทย์ ศิริวัฒนาโกศล จำเลยผู้ยื่นคำร้อง ป.วิ.พ. ม. 231, ม. 247ความว่า จำเลยฎีกา คดีมีทางชนะโปรดอนุญาตให้ทุเลาการบังคับไว้ก่อนหมายเหตุ โจทก์แถลงคัดค้าน (อันดับ 96)ศาลชั้นต้นพิพากษาให้จำเลยรื้อถอนสิ่งปลูกสร้างของจำเลยทั้งหมดที่รุกล้ำแนวเขตที่ดินที่แบ่งตามแผนที่พิพาท หากจำเลยไม่ทำการรื้อถอนก็ให้โจทก์ทำการรื้อถอนได้เอง โดยให้จำเลยเป็นผู้ออกค่าใช้จ่ายศาลอุทธรณ์พิพากษาแก้เป็นว่า ให้ยกคำขอของโจทก์ข้อที่ให้โจทก์เป็นผู้รื้อถอนได้เองนั้นเสีย นอกจากที่แก้คงให้เป็นไปตามคำพิพากษาศาลชั้นต้นจำเลยฎีกาพร้อมกับยื่นคำร้องดังกล่าว (อันดับ 94,93)จำเลยได้รับอนุญาตให้ทุเลาการบังคับไว้ในระหว่างอุทธรณ์(อันดับ 79 แผ่นที่ 3)คำสั่งพิเคราะห์แล้ว อนุญาตให้ทุเลาการบังคับระหว่างฎีกา(นาม ยิ้มแย้ม-ไพฑูรย์ เนติโพธิ์-โสภณ จันเทรมะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1611/2533นางอรุณี วงศ์ไพศาลโจทก์นายวรวิทย์ ศิริวัฒนาโกศลจำเลยนายวรวิทย์ ศิริวัฒนาโกศล จำเลยผู้ยื่นคำร้อง ป.วิ.พ. ม. 231, ม. 247ความว่า จำเลยฎีกา คดีมีทางชนะโปรดอนุญาตให้ทุเลาการบังคับไว้ก่อนหมายเหตุ โจทก์แถลงคัดค้าน (อันดับ 96)ศาลชั้นต้นพิพากษาให้จำเลยรื้อถอนสิ่งปลูกสร้างของจำเลยทั้งหมดที่รุกล้ำแนวเขตที่ดินที่แบ่งตามแผนที่พิพาท หากจำเลยไม่ทำการรื้อถอนก็ให้โจทก์ทำการรื้อถอนได้เอง โดยให้จำเลยเป็นผู้ออกค่าใช้จ่ายศาลอุทธรณ์พิพากษาแก้เป็นว่า ให้ยกคำขอของโจทก์ข้อที่ให้โจทก์เป็นผู้รื้อถอนได้เองนั้นเสีย นอกจากที่แก้คงให้เป็นไปตามคำพิพากษาศาลชั้นต้นจำเลยฎีกาพร้อมกับยื่นคำร้องดังกล่าว (อันดับ 94,93)จำเลยได้รับอนุญาตให้ทุเลาการบังคับไว้ในระหว่างอุทธรณ์(อันดับ 79 แผ่นที่ 3)คำสั่งพิเคราะห์แล้ว อนุญาตให้ทุเลาการบังคับระหว่างฎีกา(นาม ยิ้มแย้ม-ไพฑูรย์ เนติโพธิ์-โสภณ จันเทรมะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดทางน้ำชลประทานตามพระราชบัญญัติการชลประทานหลวง พุทธศักราช ๒๔๘๕(ฉบับที่๑๒/๒๕๕๓)[๑] อาศัยอำนาจตามความในมาตรา ๕ แห่งพระราชบัญญัติการชลประทานหลวงพุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ กำหนดให้ทางน้ำในเขตโครงการส่งน้ำและบำรุงรักษาพระยาบรรลือเป็นทางน้ำชลประทานประเภท ๔ จำนวน ๑๒ ทางน้ำ ตามบัญชีแนบท้ายประกาศประกาศณ วันที่ ๒๗ กันยายน พ.ศ. ๒๕๕๓ธีระ วงศ์สมุทรรัฐมนตรีว่าการกระทรวงเกษตรและสหกรณ์[เอกสารแนบท้าย]๑. บัญชีทางน้ำชลประทานโครงการส่งน้ำและบำรุงรักษาพระยาบรรลือ(แนบท้ายประกาศกระทรวงเกษตรและสหกรณ์ ฉบับที่ ๑๒/๒๕๕๓)(ดูข้อมูลจากภาพกฎหมาย)ปริยานุช/ผู้จัดทำ๒๓ กุมภาพันธ์๒๕๕๔ณัฐวดี/ตรวจ๒๓ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๙ ง/หน้า ๒๕/๑๕ กุมภาพันธ์ ๒๕๕๔
ประกาศคณะกรรมการกํากับตลาดทุนที่ ทจ. 50/2557เรื่อง การเสนอขายหุ้นกู้สกุลเงินตราต่างประเทศในประเทศไทย(ฉบับที่ 9)\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 มาตรา 69 และมาตรา 70 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกข้อกําหนดไว้ดังต่อไปนี้ ข้อ 1 ให้ยกเลิกความใน 2. ของ (ข) ใน (1) ของข้อ 12 แห่งประกาศคณะกรรมการกํากับตลาดทุน ที่ ทด. 26/2553 เรื่อง การเสนอขายหุ้นกู้สกุลเงินตราต่างประเทศในประเทศไทย ลงวันที่ 4 มิถุนายน พ.ศ. 2553 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 31/2557 เรื่อง การเสนอขายหุ้นกู้สกุลเงินตราต่างประเทศในประเทศไทย (ฉบับที่ 7) ลงวันที่ 29 กันยายน พ.ศ. 2557 และให้ใช้ความต่อไปนี้แทน "2. ในกรณีที่ผู้ขออนุญาตเป็นกิจการตามกฎหมายต่างประเทศซึ่งกฎหมายของประเทศดังกล่าวกําหนดให้ต้องมีการจัดทํางบการเงิน รายงานการสอบบัญชีของผู้สอบบัญชีต้องไม่แสดงความเห็นอย่างมีเงื่อนไขในรายการบัญชีที่เป็นสาระสําคัญว่าไม่เป็นไปตามมาตรฐานการบัญชีที่กําหนดตามกฎหมายว่าด้วยการบัญชี หรือ International Financial Reporting Standards (IFRS) หรือ Financial Accounting Standards (FAS) หรือ United States Generally Accepted Accounting Principle (US GAAP) หรือมาตรฐานการบัญชีที่หน่วยงานกํากับดูแลหลัก (home regulator) หรือกฎหมายและกฎเกณฑ์ที่เกี่ยวข้องของประเทศที่กิจการตามกฎหมายต่างประเทศนั้นจัดตั้งขึ้น ยอมรับหรือกําหนด ทั้งนี้ เฉพาะกรณีที่ผู้เสนอขายหุ้นกู้ได้จัดทําและเปิดเผยข้อมูลในงบการเงินโดยแสดงผลกระทบของรายการที่แตกต่างจาก IFRS (Reconciled IFRS) ไว้ด้วย หรือมาตรฐานการบัญชีอื่นที่สํานักงานยอมรับ" ข้อ 2 ให้ยกเลิกความในข้อ 50 แห่งประกาศคณะกรรมการกํากับตลาดทุน ที่ ทด. 26/2553 เรื่อง การเสนอขายหุ้นกู้สกุลเงินตราต่างประเทศในประเทศไทย ลงวันที่ 4 มิถุนายน พ.ศ. 2553 และให้ใช้ความต่อไปนี้แทน "ข้อ 50 งบการเงินของผู้เสนอขายหุ้นกู้ที่เปิดเผยในแบบแสดงรายการข้อมูล ต้องเป็นไปตามหลักเกณฑ์ดังต่อไปนี้ (1) กรณีการเสนอขายในกรณีทั่วไป ให้เป็นไปตามมาตรฐานการบัญชีดังนี้ (ก) มาตรฐานการบัญชีไทย (ข) International Financial Reporting Standards (IFRS) (ค) Financial Accounting Standards (FAS) (ง) United States Generally Accepted Accounting Principle (US GAAP) (จ) มาตรฐานการบัญชีที่หน่วยงานกํากับดูแลหลัก (home regulator) หรือกฎหมายและกฎเกณฑ์ที่เกี่ยวข้องของประเทศที่กิจการตามกฎหมายต่างประเทศนั้นจัดตั้งขึ้น ยอมรับหรือกําหนด ทั้งนี้ เฉพาะกรณีที่ผู้เสนอขายหุ้นกู้ได้จัดทําและเปิดเผยข้อมูลในงบการเงินโดยแสดงผลกระทบของรายการที่แตกต่างจาก IFRS (Reconciled IFRS) ไว้ด้วย (ฉ) มาตรฐานการบัญชีอื่นที่สํานักงานยอมรับ (2) กรณีการเสนอขายในวงจํากัด ให้เป็นไปตามมาตรฐานการบัญชีที่กําหนดโดยหน่วยงานกํากับดูแลของไทยหรือต่างประเทศ" ข้อ 3 ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2557 เป็นต้นไป ประกาศ ณ วันที่ 24 พฤศจิกายน พ.ศ. 2557 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
คำพิพากษาศาลฎีกาที่ 605/2485หลักกฎหมาย: คดีเดิมศาลพิพากษาว่าให้จำเลยที่ 1 ใช้เงินค่าเช่าตามฟ้อง ถ้าไม่สามารถจะใช้ก็ให้จำเลยที่ 2 ใช้แทน แต่โจทก์ยังมิได้บังคับจำเลยที่ 1 จึงให้งดการบังคับจำเลยที่ 2 ดังนี้เป็นการชั่วคราวเมื่อปรากฏว่าโจทก์ได้บังคับผู้รับมรดกจำเลยที่ 1 แล้วแต่กองมรดกไม่มีทรัพย์จะชำระหนี้ได้ ก็บังคับจำเลยที่ 2 ได้ เพราะชั้นนี้เป็นความรับผิดฐานเป็นลูกหนี้ตามคำพิพากษา ไม่ใช่ฐานเป็นผู้ค้ำประกัน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 605/2485ข้าหลวงประจำจังหวัดฉะเชิงเทรา แทนพระคลังข้างที่โจทก์นายเอี่ยม ที่ 1 นายเฮง หรือประสาน ประภาสโนบล ที่ 2จำเลย ป.พ.พ. ม. 698, ม. 1754, ม. 693 ป.วิ.พ. ม. 271คดีเดิมศาลพิพากษาว่าให้จำเลยที่ 1 ใช้เงินค่าเช่าตามฟ้อง ถ้าไม่สามารถจะใช้ก็ให้จำเลยที่ 2 ใช้แทน แต่โจทก์ยังมิได้บังคับจำเลยที่ 1 จึงให้งดการบังคับจำเลยที่ 2 ดังนี้เป็นการชั่วคราวเมื่อปรากฏว่าโจทก์ได้บังคับผู้รับมรดกจำเลยที่ 1 แล้วแต่กองมรดกไม่มีทรัพย์จะชำระหนี้ได้ ก็บังคับจำเลยที่ 2 ได้ เพราะชั้นนี้เป็นความรับผิดฐานเป็นลูกหนี้ตามคำพิพากษา ไม่ใช่ฐานเป็นผู้ค้ำประกัน(ว.จ. นิติสาตรไพสาล-ทิพปัญญา-เอื้อน ภัทรนาวิก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 605/2485ข้าหลวงประจำจังหวัดฉะเชิงเทรา แทนพระคลังข้างที่โจทก์นายเอี่ยม ที่ 1 นายเฮง หรือประสาน ประภาสโนบล ที่ 2จำเลย ป.พ.พ. ม. 698, ม. 1754, ม. 693 ป.วิ.พ. ม. 271คดีเดิมศาลพิพากษาว่าให้จำเลยที่ 1 ใช้เงินค่าเช่าตามฟ้อง ถ้าไม่สามารถจะใช้ก็ให้จำเลยที่ 2 ใช้แทน แต่โจทก์ยังมิได้บังคับจำเลยที่ 1 จึงให้งดการบังคับจำเลยที่ 2 ดังนี้เป็นการชั่วคราวเมื่อปรากฏว่าโจทก์ได้บังคับผู้รับมรดกจำเลยที่ 1 แล้วแต่กองมรดกไม่มีทรัพย์จะชำระหนี้ได้ ก็บังคับจำเลยที่ 2 ได้ เพราะชั้นนี้เป็นความรับผิดฐานเป็นลูกหนี้ตามคำพิพากษา ไม่ใช่ฐานเป็นผู้ค้ำประกัน(ว.จ. นิติสาตรไพสาล-ทิพปัญญา-เอื้อน ภัทรนาวิก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 64123หลักกฎหมาย: ศาลชั้นต้นลงโทษจำคุกจำเลย 3 เดือนปรับ 2,000 บาทโทษจำคุกรอการลงอาญา 2 ปี ศาลอุทธรณ์พิพากษาแก้โดยไม่ลงโทษปรับ และไม่รอการลงอาญา เมื่อโทษที่ลงแก่จำเลยไม่เกินหนึ่งปีจึงต้องห้ามมิให้ฎีกาในปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 822/2525พนักงานอัยการจังหวัดนครราชสีมาโจทก์นายจำนงค์ ทองเชื้อจำเลย ป.วิ.อ. ม. 219ศาลชั้นต้นลงโทษจำคุกจำเลย 3 เดือนปรับ 2,000 บาทโทษจำคุกรอการลงอาญา 2 ปี ศาลอุทธรณ์พิพากษาแก้โดยไม่ลงโทษปรับ และไม่รอการลงอาญา เมื่อโทษที่ลงแก่จำเลยไม่เกินหนึ่งปีจึงต้องห้ามมิให้ฎีกาในปัญหาข้อเท็จจริง(นิยม ติวุตานนท์-สุวัฒน์ รัตรสาร-ดุสิต วราโห)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 822/2525พนักงานอัยการจังหวัดนครราชสีมาโจทก์นายจำนงค์ ทองเชื้อจำเลย ป.วิ.อ. ม. 219ศาลชั้นต้นลงโทษจำคุกจำเลย 3 เดือนปรับ 2,000 บาทโทษจำคุกรอการลงอาญา 2 ปี ศาลอุทธรณ์พิพากษาแก้โดยไม่ลงโทษปรับ และไม่รอการลงอาญา เมื่อโทษที่ลงแก่จำเลยไม่เกินหนึ่งปีจึงต้องห้ามมิให้ฎีกาในปัญหาข้อเท็จจริง(นิยม ติวุตานนท์-สุวัฒน์ รัตรสาร-ดุสิต วราโห)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ